Hierdie geleentheid is 'n ware uitbeelding van wat ons kinders binne 'n jaar kan bemeester. Dit word een Donderdagaand direk na skool aangebied, gewoonlik tydens die derde kwartaal. Ouers word uitgenooi om deur al die klasse te gaan en die ongelooflike kunswerk van die verskillende ouderdomsgroepe te besigtig. Die legendariese sop en toebroodjies van Tannie Christa word as 'n ligte versnapering bedien terwyl u die kuns kan bewonder.